**Z A P I S N I K**

 sa 8. sjednice Općinskog vijeća Općine Tompojevci, održane u prostorijama Ureda Općine Tompojevci, A.G. Matoša 1, Tompojevci, dana . ožujka 2018. godine s početkom u 17,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Zlatko Potočki - potpredsjednik Općinskog vijeća
3. Dejan Ljikar
4. Bernadica Sitaš
5. Zdravko Galović
6. Tatjana Penavić
7. Tomislav Panenić, stigao na 3. točku
8. Ivan Štefanac
9. Danijel Račman
10. Damir Tkalec

**Odsutni:**

1. Jelena Kovačević -član vijeća

2. Amalija Lovrić - član vijeća

2. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kovačić - zamjenica Općinskog načelnika
3. Slavko Ždinjak – zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO
5. Marija Filipović - računovodstveni referent
6. Marina Balić - ravnateljica OŠ Čakovci

Predsjednik Općinskog vijeća pozdravlja nazočne vijećnike, donačelnicu, donačelnika i ravnateljicu OŠ Čakovci, utvrđuje kvorum (do točke 3. nazočno 9 vijećnika, a od točke 3 nazočno 10 od 12 vijećnika) i predlaže dnevni red i ujedno njegovu nadopunu s točkom 7. Razmatranje prigovora na prijedlog Programa raspolaganja poljoprivrednim zemljište u vlasništvu Republike Hrvatske za Općinu Tompojevci, te donošenje Odluke o prigovoru, a sljedeće točke se pomjeraju za jedan broj naviše.

1. Usvajanje skraćenog zapisnika s prošle sjednice Općinskog vijeća.
2. Prijedlog Odluke o nagrađivanju učenika generacije u Osnovnoj školi.
3. Prijedlog Odluke o dodjeli besplatnih udžbenika učenicima Osnovne škole Čakovci sa područja Općine Tompojevci.
4. Prijedlog Odluke o raspodjeli rezultata poslovanja za 2017. godinu.
5. Prijedlog Odluke o usvajanju Procjene ugroženosti od požara i tehnoloških eksplozija za područje Općine Tompojevci i Plana zaštite od požara Općine Tompojevci.
6. Prijedlog Odluke o donošenju Plan gospodarenja otpadom Općine Tompojevci za razdoblje od 2018. - 2024. (Program je objavljen na web adresi: [www.opcina-tompojevci.hr](http://www.opcina-tompojevci.hr).)
7. Razmatranje prigovora na prijedlog Programa raspolaganja poljoprivrednim zemljište u vlasništvu Republike Hrvatske za Općinu Tompojevci, te donošenje Odluke o prigovoru.
8. Prijedlog Odluke o donošenju Programa raspolaganja poljoprivrednim zemljište u vlasništvu Republike Hrvatske za Općinu Tompojevci . (Program je objavljen na web adresi: [www.opcina-tompojevci.hr](http://www.opcina-tompojevci.hr).)
9. Prijedlog Odluke o stavljanju van snage Odlukeo izradi Urbanističkog plana uređenja naselja Tompojevci.
10. Različito.

Predloženi dnevni red dat na glasovanje, te je isti jednoglasno prihvaćen.

**Točka 1.**

*Usvajanje skraćenog zapisnika s prošle sjednice Općinskog vijeća*

Predsjednik vijeća dao je na raspravu i usvajanje Zapisnik s 6. sjednice Općinskog vijeća.

**Zapisnik s 7. sjednice Općinskog vijeća usvojen jednoglasno s 9 glasova „ZA“**

**Točka 2.**

*Prijedlog Odluke o nagrađivanju učenika generacije u Osnovnoj školi*

Pr**e**dsjednik Općinskog vijeća daje riječ Općinskom načelniku.

Općinski načelnik - pozdravlja sve nazočne i čestita na izboru novoizabranoj ravnateljici OŠ Čakovci Marini Balić. Pozvali smo ravnateljicu na sjednicu budući da će se i ona uključiti u provedbu ove odluke. Općina je osigurala 3.000,00 kn u proračunu za nagradu učeniku genaracije. Pravo na novčanu nagradu ima učenik koji je izabran za učenika generacije od strane Učiteljskog vijeća OŠ Čakovci. Zahtjev za dodjelu novčane pomoći Općini dostavlja OŠ, a Odluku o dodjeli novčane nagrade donosi Općinski načelnik. Nagrada se dodjeljuje zadnji dan školske godine.

Marina Balić, ravnateljica OŠ - upoznala je vijećnike sa načinom odabira učenika generacije i sa organizacijom ispraćaja osmaša zadnji dan škole ( zvonom 15 do 9, podjela nagrade i ost.)

Otvorena rasprava.

Damir Tkalec - lijepa gesta od nas, ali prikladnije bi bilo da se djetetu pokloni laptop.

Općinski načelnik -to je poticaj djetetu i roditelji za ubuduće i misli da je novčana nagrada bolje rješenje.

 Ravnateljica OŠ - možda nemaju novca za udžbenike za srednju školu, pa bi tu nagradu utrošili za to.

**Nakon zaključene rasprave Općinsko vijeće je jednoglasno sa 9 glasova „ZA“ donijelo:**

**Odluku o nagrađivanju učenika generacije u Osnovnoj školi**

**Točka 3.**

*Prijedlog Odluke o dodjeli besplatnih udžbenika učenicima Osnovne škole Čakovci*

*sa područja Općine Tompojevci*

Pr**e**dsjednik Općinskog vijeća daje riječ Općinskom načelniku.

Općinski načelnik - jedna od mjera da se pripomogne u školovanju naše djece je dodjela besplatnih udžbenika učenicima OŠ Čakovci ( od prvog do osmog razreda). Marina će pomoći oko obavljanja svih potrebnih radnji u vezi nabave, podjele i vraćanja knjiga.

Ravnateljica OŠ - napravljen je popis udžbenika, ali još nemamo suglasnosti svih roditelja za izbornu nastavu. Kad bi svi učenici išli na sve, ukupna cijena za sve razrede bila bi 53.742,00 kn ( tu ne ulazi udomiteljska obitelj Svalina, koja će nabaviti knjige na drugi način). Svaki razrednik će biti zadužen za pregled i procjenu vraćenih knjiga, a nastavnica Dinka je predložila da ove udžbenike koje sada imaju od 5 - 8 razreda ostave u školi i da ih tu koriste, a nove udžbenike da koriste kod kuće i na taj način bi se udžbenici sačuvali, a i torbe bi bile lakše. Svaki roditelj će potpisati Izjavu o čuvanju i vraćanju udžbenika.

Općinski načelnik - preostala planirana sredstva u proračunu mogu se utrošiti za nešto drugo, ukoliko se ukaže potreba. I na kraju zahvaljuje ravnateljici što su na brz i kvalitetan način dogovorili sve u vezi provedbe ove odluke.

**Općinsko vijeće, je bez rasprave, jednoglasno sa 10 glasova „ZA“ usvojilo:**

**Odluke o dodjeli besplatnih udžbenika učenicima Osnovne škole Čakovci**

**sa područja Općine Tompojevci**

***Točka 4.***

*Prijedlog Odluke o raspodjeli rezultata poslovanja za 2017. godinu*

Pr**e**dsjednik Općinskog vijeća daje riječ Mariji Filipović.

Marija Filipović- ovom odlukom obavlja se raspodjela rezultata poslovanja za 2017. Godinu. vidljivo je da je ostvaren višak prihoda u iznosu od 2.650.308,54 kn. Ti prihodi se odnose na porezne prihode, komunalnu naknadu, komunalni i šumski doprinos, pomoći i prihode od zakupa. Također je prikazan manjak prihoda od nefinancijske imovine u iznosu od 620.185,96 kuna, to znači da smo od nefinancijske imovine tj. Od prodaje poljoprivrednog zemljišta ubrali 135.584,21 kunu, a nabavili tj. Izgradili ( ceste, projektnu dokumentaciju, opremu za mrtvačnice) u iznosu od 755.770,07 kuna i tu razliku smo pokrili iz gore navedenog viška poslovanja. Znači da nam ostaje višak prihoda od 2.030.122,68 kn prenosimo u sljedeće obračunsko razdoblje što s prenesenim viškom prihoda iz prethodnih godina od 1.693.720,82 kn čini ukupan višak prihoda od 3.723.843,50 kn te će se isti rasporediti u plan prvih izmjena i dopuna Proračuna za 2018. Godinu.

Općinski načelnik - višak proračunskih sredstava treba se preraspodijeliti i po stavkama koje imamo planirane u proračunu, a za njih nismo dobili planirana sredstva, kao što je Centar za javne inicijative ((mjera 7.4.1.). Treba započeti postupak javne nabave, jer će nam inače propasti projektna dokumentacija.

**Općinsko vijeće, je bez rasprave, jednoglasno sa 10 glasova „ZA“ usvojilo:**

**Odluku o raspodjeli rezultata poslovanja za 2017. godinu**

**Točka 5.**

***Prijedlog Odluke o usvajanju Procjene ugroženosti od požara i tehnoloških eksplozija za područje Općine Tompojevci i Plana zaštite od požara Općine Tompojevci.***

Pr**e**dsjednik Općinskog vijeća daje riječ Kati Cvitković.

Kata Cvitković - Općinsko vijeće Općine Tompojevci je u 30.10.2012. usvojilo Plan zaštite od požara izrađen na temelju Procjene ugroženosti od požara i tehnoloških eksplozija. Općina Tompojevci je temeljem članka 13. Zakona o zaštiti od požara (»Narodne novine« broj 92/10) u obvezi uskladiti Procjenu ugroženosti i Plan zaštite od požara s novonastalim uvjetima, svakih pet godina. Angažirana je firma Zaštiteinspekta iz Osijeka koja je izvršila usklađivanje Procjene ugroženosti od požara i tehnoloških eksplozija za područje Općine Tompojevci s postojećim stanjem i izradila novi Plan zaštite od požara.

Glavni elementi Procjene ugroženosti od požara i tehnoloških eksplozija za područje Općine su: prikaz postojećeg stanja kojim su obuhvaćeni svi podaci koji mogu utjecati na nastanak i širenje požara te učinkovito gašenje ( stanovništvo,naselja, gospodarski i industrijski subjekti, prometnice, vodoopskrba, šumske površine, vatrogasne postrojbe i dr.) Procjena ugroženosti pravnih osoba Općine Tompojevci, Stručna obrada činjeničnih podataka (stambene i javne objekte, stanje hidrantske instalacije i provedenosti mjera za gašenje požara šuma, izvedbu i stanje distributivne mreže energenata, obrada požara tijekom zadnjih 10 godina, broj i organiziranost vatrogasnih postrojbi), prijedlog tehničkih i organizacijskih mjera koje je potrebno provesti kako bi se opasnost od nastajanja i širenja požara smanjila na najmanju moguću razinu, zaključak i numerički i grafički prilozi. U zaključku je navedeno da je Općina jedno požarno područje, a središnje dobrovoljno društvo Tompojevci može intervenirati u roku od 15 minuta od vremena dojave požara, te da je tehnička oprema nedostatna. U Planu zaštite od požara utvrđen je sustav organizacijskih i tehničkih mjera u području zaštite od požara i uređen način postupanja vatrogasnih postrojbi i drugih sudionika u akciji gašenja požara.

**Općinsko vijeće, je bez rasprave, jednoglasno sa 10 glasova „ZA“ usvojilo**

***Odluku o usvajanju Procjene ugroženosti od požara i tehnoloških eksplozija za područje Općine Tompojevci i Plana zaštite od požara Općine Tompojevci***

**Točka 6.**

*Prijedlog Odluke o donošenju Plan gospodarenja otpadom*

*Općine Tompojevci za razdoblje od 2018. - 2024.*

Pr**e**dsjednik Općinskog vijeća daje riječ Kati Cvitković.

Kata Cvitković - razlog za donošenje Plana gospodarenja otpadom Općine Tompojevci proizlazi iz obveze propisane odredbama Zakona o održivom gospodarenju otpadom te Plana gospodarenja otpadom Republike Hrvatske za razdoblje 2017.-2022. Cilj donošenja Plana gospodarenja otpadom Općine Tompojevci je dodatno unaprjeđenje sustava gospodarenja otpadom na cjelokupnom području Općine Tompojevci u skladu s relevantnim zakonskim i podzakonskim odredbama. U tijeku izrade Plana proveden je postupak ocjene o potrebi strateške procjene utjecaja na okoliš predmetnog Plana te je sukladno pribavljenim mišljenjima tijela i/ili osoba određenih posebnim propisima utvrđeno da za Plan nije potrebno provesti postupak strateške procjene utjecaja na okoliš. U svrhu uključivanja javnosti u proces donošenja Plana, nacrt prijedloga Plana bio je na javnom savjetovanju u razdoblju od 14. travnja 2018. do 14. svibnja 2018. g. i to na mrežnim stranicama Općine Tompojevci i u prostorijama Općine Tompojevci. Primjedbi i prijedloga nije bilo. Temeljem odredbe čl. 21. st. 3. Zakona o održivom gospodarenju otpadom pribavljena je suglasnost Službe za prostorno planiranje, gradnju i zaštitu okoliša Vukovarsko-srijemske županije o usklađenosti predloženog Plana s Planom gospodarenja otpadom Republike Hrvatske za razdoblje 2017.-2022. g. i Zakona o održivom gospodarenju otpadom.

Općinski načelnik - usvajanjem ovog Plana otklonili smo i zadnju začkoljicu za prijavu na natječaj Fonda za zaštitu okoliš . Projekt smo prijavili za nabavu komunalne opreme i to: 439 kanti za papir, 439 kanti za plastiku i 220 kompostera. U interesu je i RH da se što više područja uključi u zbrinjavanju otpada, a mi smo tu najdalje otišli. Imamo i reciklažno dvorište, sve više ljudi se uključuje i zbrinjava otpad. Moramo sanirati jedno odlagalište na tromeđi u k.o. Grabovu, dobili smo prijavu od Inspekcije.

Otvorena rasprava.

Tomislav Panenić - doći će do utvrđivanja novih cijena, to je nešto što ne možemo izbjeći. Volio bi da se odvoz smanji na 2 puta mjesečno. Što više budemo odvajali otpada, cijena će biti manja. Treba uložiti napora da se to odradi i pojasni građanima.

Općinski načelnik - Novi cjenik je već trebao biti napravljen. Rekao sam Igoru i predložio jedan sastanak s predstavnicima općine prije formiranja nove cijene. Mi znamo što smo mi njima dali od opreme, reciklažnog dvorišta i dr. primjer smo u VSŽ i to treba kapitalizirati na prihvatljivoj cijeni prema kućanstvima.

Damir Tkalec - stalno se plašim da će podići cijenu. Mi nismo imali uvid u ponude za našu općinu.

Općinski načelnik - to nije istina, bili ste upoznati s cijenama ponude prilikom odlučivanja o izboru koncesionara. Do povećanja cijene dolazi zbog troškova odvoza i zbrinjavanja otpada.

Tomislav Panenić - tropak odlaganja se povećao i on to prenosi na nas. Trošak razvrstavanja također ulazi u cijenu, a prema zakonu se mora i na kućnom pragu razvrstavati otpad. Kad dođe do povećanja cijene ili ćemo je prihvatiti ili idemo u novi natječaj ili preuzeti i plaćati troškove iz proračuna.

Bernadica Sitaš - na sastanku u Veleprometu im je pojašnjeno da se plaća paušal, a kad se iznosi kanta, ide po toj kanti 4 lipe po litri.

**Nakon zaključene rasprave Općinsko vijeće je jednoglasno sa 10 glasova „ZA“ donijelo:**

**Odluku o donošenju Plan gospodarenja otpadom Općine Tompojevci za razdoblje od 2018. - 2024.**

Na prijedlog predsjednika Općinskog vijeća točka 7. 8. će se objediniti radi lakšeg pojašnjenja i rasprave (prijedlog prihvaćen jednoglasno).

**Točka 7.**

*Razmatranje prigovora na prijedlog Programa raspolaganja poljoprivrednim zemljište u vlasništvu Republike Hrvatske za Općinu Tompojevci, te donošenje Odluke o prigovoru*

**Točka 8.**

*Prijedlog Odluke o donošenju Programa raspolaganja poljoprivrednim zemljište u vlasništvu Republike Hrvatske za Općinu Tompojevci*

Predsjednik Općinskog vijeća daje riječ Kati Cvitković.

Kata Cvitković - –Zakonom o poljoprivrednom zemljištu određeno je da jedinice lokalne samouprave moraju izraditi Program raspolaganja poljoprivrednim zemljištem u vlasništvu RH za svoje područje raspolaganja. Općina Tompojevci izradila je Prijedlog Programa raspolaganja poljoprivrednim zemljištem u vlasništvu RH za Općinu Tompojevci i stavila ga na Javni uvid i Javno savjetovanje s zainteresiranom javnošću koje je zaključno trajalo do 11.lipnja 2018. godine. Sukladno odredbama Zakona o poljoprivrednom zemljištu **zainteresirane osobe mogu dati prigovore na prijedlog Programa** najkasnije do isteka roka javnog uvida (15 dana) o kojima odlučuje Općinsko vijeće. U propisanom roku zaprimljen je jedan prigovor i to od Vladimira Mitrovića iz Berka (pročitan prigovor). Prijedlog Programa izrađen je na temelju podataka koji su u trenutku izrade Programa bili dostavljeni od nadležnih institucija. Tijekom javnog uvida i nakon zaprimljenih očitovanja nadležnih institucija ( zadnje pristiglo od Hrvatskih voda i na temelju tog očitanja iz prijedloga Programa su izuzete čestice javnog vodnog dobra) došlo je do promjena, te se utvrdila točna površina poljoprivrednog zemljišta u vlasništvu RH i točne određene površine prema oblicima raspolaganja kako je to navedeno u konačnom prijedlogu Programa koji vam je dostavljen u materijalima (napominje kako je prijedlog napravljen u suradnji s Tomislavom Panenićem). Ukoliko se usvoji prigovor o prenamjeni navedenih čestica u prigovoru, moralo bi doći i do nove preraspodjele površina iskazanih u ovom konačnom prijedlogu Programa.

 Ukupna površina poljoprivrednog zemljišta u vlasništvu države na području Općine Tompojevci iznosi 825,1803 hektara, od toga je za zakup predviđeno 804,0404 ha, za prodaju 2,5329 ha i za povrat 18,6070 ha. Maksimalna površina koja se može dati u zakup pojedinoj fizičkoj ili pravnoj osobi iznosi 30 hektara. Što se tiče povrata od nadležne službe smo dobili podataka da moramo osigurati 18,6770 ha za povrat, a u međuvremenu smo dobili dopis od odvjetnika Grofa Eltza u kojem se traži da osiguramo u Programu 530 ha za povrat na području Općine Tompojevci. Kako mi nemamo dokument od nadležnih institucija za rješavanje takvih predmet, mi nismo niti predvidjeli te površine u Programu

Općinski načelnik - izvijestio vijećnike o održanom sastanku na tu temu u gradu Vukovaru, te zaključio da te površine za povrat Grofu Eltzu nismo predvidjeli u Programu.

Otvorena rasprava.

Tomislav Panenić - Što se tiče prigovora predlaže da se isti odbije iz sljedećeg razloga: u okviru Programa predviđene su određene površine poljoprivrednog zemljišta u vlasništvu Republike Hrvatske za Općinu Tompojevci za prodaju ukupne površine 25.329 m2. Bilo je razmatrano da se nešto veće površine predvide za prodaju, ali je ukazao na određene probleme koji bi mogli ugroziti mogućnost ostvarenja zakupa ili kupnje poljoprivrednog zemljišta dijelu zainteresiranih poljoprivrednih proizvođača. Prvenstveno se to odnosi na određene uvjete vezane za povrat zemljišta, zatim neizvjesnost oko tumačenja Zakona o poljoprivrednom zemljištu u smislu povezanosti određenih fizičkih i pravnih osoba te izrazito velikih površina čija je namjena promijenjena iz poljoprivrednog zemljišta u vodno dobro kojim raspolažu Hrvatske vode d.d. Nadalje Zakonom je određeno da se u maksimalnu površinu uračunavaju sve površine državnoga poljoprivrednog zemljišta koje je pojedina fizička ili pravna osoba dobila u zakup po natječajima provedenim isključivo od stupanja na snagu navedenog Zakona, povećanjem maksimuma došlo bi do mogućnosti značajnog povećanja površina u zakupu od strane pojedinih poljoprivrednih proizvođača jer se ne bi kumulativno zbrajalo sve zemljište u vlasništvu Republike Hrvatske koje navedeni proizvođač ima u zakupu

Potom se dotakao teme povrata zemljišta Grofu Eltzu i raspisivanja natječaja, gdje je govorio o različitim datumi isteka ugovora o privremenom korištenju poljoprivrednog zemljišta, prioritetima mladih poljoprivrednika, bivših zakupnika i kako će to sve utjecati na dodjelu zemljišta. U raspravu oko problema povrata zemljišta Grofu Eltzu i problema koji bi se mogli pojaviti kod prijava na natječaj uključili su se Damir Tkalec, Tomislav Panenić, Tatjana Penavić, Dubravko Martić, Zdravko Galović i Općinski načelnik Zdravko Zvonarić.

Na kraju rasprave Tomislav Panenić je predložio da se organizira jedna tematska sjednica s državnim odvjetništvom i da inzistiramo da se svi problemi oko povrata rješavaju u paketu.

Nakon zaključene rasprave predsjedavajući daje na glasovanje prijedlog Tomislava Panenića da se odbije prigovor Vladimira Mitrovića iz Berka.

**Općinsko vijeće je sa 9 glasova ZA i jednim suzdržanim (Tatjana Penavić) usvojilo prijedlog i donijelo odluku o odbijanju prigovora na prijedlog Programa raspolaganja poljoprivrednim zemljište u vlasništvu RH za Općinu Tompojevci.**

Predsjednik Općinskog vijeća daje na glasovanje prijedlog Programa raspolaganja poljoprivrednim zemljištem u vlasništvu RH za Općinu Tompojevci

**Općinsko vijeće je jednoglasno sa 10 glasova „ZA“ usvojilo:**

**Programa raspolaganja poljoprivrednim zemljište u vlasništvu RH za Općinu Tompojevci**

**Točka 9.**

*Prijedlog Odluke o stavljanju van snage Odluke*

*o izradi Urbanističkog plana uređenja naselja Tompojevci*

Pr**e**dsjednik Općinskog vijeća daje riječ Kati Cvitković.

Kata Cvitković - Odluka se mora staviti van snage iz razloga što još uvijek nije završen postupak ocjene o potrebi strateške procjene utjecaja na okoliš predmetnog plana.

**Općinsko vijeće, je bez rasprave, jednoglasno sa 10 glasova „ZA“ usvojilo:**

*Odluku o stavljanju van snage Odluke*

*o izradi Urbanističkog plana uređenja naselja Tompojevci*

**Točka 10.**

*Različito*

Pod točkom različito Općinski načelnik potaknuo je raspravu o potrebi snimanja filma o stradanju Berka. U raspravu su se uključili Tatjana Penavić, Dubravko Martić i Tomislav Panenić, te je na kraju dogovoreno da će se organizirati sastanak sa Antunom Ivankovićem i vidjeti kako je on to zamislio a da se onda stupi u kontakt i sa stradalnicima Berak, odnosno da ih se o svemu tome obavijesti i upozna. Nadalje Općinski načelnik je upoznao vijećnike sa zahtjevom Tadije Mrkonjića iz Berka o darovanju svoje nekretnine općini, a za istu duguje Općini sredstva za komunalnu naknadu. Vijećnici iz Berka su stava da se s njim u pregovore ne ide.

Općinski načelnik i predstavnik mađarske nacionalne manjine Danijel Račman upoznali su vijećnike s idejom da se u Čakovcima, za potrebe djece i mladih, napravi odbojkaško igralište. Od općine se traži pomoć oko iznalaženja lokacije, a najbolje bi bilo pokraj OŠ u Čakovcima. Potom je Danijel Račman pojasnio kako je osigurao financijska sredstva za nabavku pijeska, mreže i dr. Dogovoreno je da će se razgovarati s ravnateljicom oko moguće lokacije, a općina može ponuditi prostor iza općinskih stanova, kod Berave, u ritu kod Krecela i kod doma u Čakovcima.

Tatjana Penavić - korisnici joj se javljaju s pritužbom na rad žena iz Programa „Zaželi“ ( ne rade, žure, jure i dr.). Pitaju zašto idu sve tri žene zajedno kod jednog korisnika.

Općinski načelnik - o svu će obavijestiti voditelja i asistenticu, pa neka obiđu korisnike i naprave raspored.

Dubravko Martić - on je čuo pritužbe žena na ponašanje korisnika ( želi da sliku obriše žena koju ona odredi, a ne koja to uzme da radi).

ZAPISNIČAR PREDSJEDNIK OPĆINSKOG VIJEĆA

Kata Cvitković Dubravko Martić